Σαλάτα με καρότο, σταφίδες και φυστίκι Αιγίνης
Διάφορα μπαχαρικά δίνουν άρωμα και ανατολίτικο χαρακτήρα σε αυτή τη σαλάτα με καρότο, σταφίδες και τραγανό φυστίκι Αιγίνης.
8 μεγάλα καρότα, καθαρισμένα και χοντροτριμμένα, 1 σκελίδα σκόρδο, λιωμένη, 4 κουτ. σούπας χοντροαλεσμένη ψίχα φυστικιού Αιγίνης, 4 κουτ. σούπας σταφίδες ξανθές, 1/2 κουτ. γλυκού κανέλα σε σκόνη, 1/2 κουτ. γλυκού κύμινο, 1/4 κουτ. γλυκού πιπέρι καγιέν, χυμός και ξύσμα από 1 μέτριο πορτοκάλι, 1/3 μάτσο δυόσμος ή κόλιανδρος, ψιλοκομμένος, 70 ml ελαιόλαδο , αλάτι
Για να ετοιμάσουμε τη σαλάτα με καρότο, σταφίδες και φιστίκι Αιγίνης ανακατεύουμε σε ένα μπολ όλα τα υλικά, εκτός από τον δυόσμο (ή τον κόλιανδρο).Καλύπτουμε με μεμβράνη και τα αφήνουμε στην άκρη για περίπου 1 ώρα.Λίγο πριν σερβίρουμε, προσθέτουμε τον δυόσμο ή τον κόλιανδρο και ανακατεύουμε.
Καρότα